WWE: रोमन रेंस ने मर्फी से लिया भयंकर बदला, उठा-उठाकर पटका- वायरल हुआ Video  
रोमन रेंस पर हमला करने वाले शख्स के नाम का हुआ खुलासा
पार्किंग लॉट में हुआ था हमला
सोशल मीडिया पर वायरल हो रहा है वीडियो
WWE के सुपरस्टार रोमन रेंस (Roman Reigns) पर सोमवार को एक जानलेवा हमला हुआ था, जिसके बाद WWE में हडकंप मच गया था. स्मैकडाउन (SmackDown) से पहले पार्किंग लॉट में रोमन रेंस, सोमोआ जो (Somoa Joe) से बात कर रहे थे, तभी अचानक उनकी कार को किसी तेज रफ्तार कार ने टक्कर मार दी थी. जिसके बाद रोमन रेंस ने गाड़ी में घुसकर बड़ी मुश्किल से अपनी जान बचाई थी. अब सुपरस्टार रोमन रेंस (Roman Reigns) का एक और वीडियो सोशल मीडिया पर वायरल हो रहा है. इस वीडियो में रोमन रेंस मर्फी को पटक-पटककर मार रहे हैं और उनसे उन पर हमला करने वाले का नाम पूछ रहे हैं. WWW के फैन्स की निगाहें पर 2019 WWE SummerSlam पर टिकी हैं जिसमें कई महामुकाबले होने हैं.
Was it @erickredbeard all along? #SDLive @romanreigns @wwe_murphy
A post shared by  WWE (@wwe) on Aug 8, 2019 at 2:01pm PDT
वायरल हो रहे इस वीडियो को WWE ने अपने इंस्टाग्राम एकाउंट से शेयर किया है. हालांकि इसकी एक तस्वीर (Murphy) ने भी शेयर की है. इस तस्वीर को शेयर करते हुए उन्होंने लिखा, 'मैं इसके सामने आंखों से आंखें मिलाकर खड़ा रहा और उसके चेहरे के सामने हंसता रहा. मैं उसे देखकर बिल्कुल भी नहीं डरा. अगली बार सबसे पहले मैं हमला करूंगा.' मर्फी के इस वीडियो पर लोग खूब कमेंट कर रहे हैं, लेकिन आखिर में मर्फी ने हमलावर के नाम का खुलासा भी कर दिया है.
I stood toe 2 toe with the big dog! And smiled in his face! I ain't scared of his bark! Next time I'll strike first!! #cheapshot
A post shared by  WWE Buddy Murphy (@wwe_murphy) on Aug 7, 2019 at 10:22am PDT
@wwe_murphy hasn't forgotten what @romanreigns did to him on #SDLive...
A post shared by  WWE (@wwe) on Aug 8, 2019 at 3:08pm PDT
मर्फी ने बताया कि उसने वहां रोवन (Rowan) को देखा, जब रोमन रेंस ने मर्फी से पूछा कि क्या उसने डेनियल ब्रायन (Daniel Bryan) को भी वहां देखा तो उसने कहा कि उसने सिर्फ रोवन को ही पार्किंग लॉट में देखा था. बता दें रोमन रेंस ने हॉलीवुड फिल्मों में भी एंट्री कर ली है. उन्होंने 'फास्ट एंड फ्यूरियस (Fast & Furious 9)' सीरिज की फिल्म 'हॉब्स एंड शॉ (Hobbs & Shaw)' में रोल निभाया है. इस फिल्म में रोमन, द रॉक के साथ मिलकर दुश्मनों का खात्मा करते नजर आ रहे हैं. ड्वेन जॉनसन (Dwayne Johnson) की फिल्म 'हॉब्स एंड शॉ' भारतीय बॉक्स ऑफिस पर रिलीज हो गई है. इस फिल्म को फैन्स का काफी अच्छा रिस्पांस भी मिल रहा है.